钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

秋分戊为夏至己为冬至两至线与两分线遇于乙为直角次作乙甲辛遇两心线辛为最高之点其戊丙戊丁两弧并之多于半周天则最高在丙戊丁弧内又丙戊弧大于戊丁则最高心在丙乙乙戊两线以内亦在春分后夏至前

如甲。次从甲，作庚甲、壬癸甲午两直线，相遇于甲，为
直角，与丙乙、乙戊各平行。夫丙戊弧九十三度○九
分，戊丁弧九十一度一十一分，并得一百八十四度
二十○分，平分之，各得九十二度○十分为丙庚丁
庚。丁庚内减丁戊平行一象限，馀○度五十九分，为
戊庚弧。其正弦一七一六为乙子句，丁庚内减癸庚
天正一象限，馀二度○十分，为癸丙弧。其正弦三七
八○，为甲子股。用句股法得四一五一，为甲乙弦，即
两心之相距。

又求甲乙子角，其法：“子乙边。”〈外〉与子甲边。〈外〉若全数，
〈内〉与《甲乙》子角之切线。〈内〉得“二二○二七。”其弧六十
五度三十五分，日躔春分后至最高之点，为实沈五
度三十五分。

两心相距为十万之四千一百五十一，约之为百分
之四，以较前第一法所得之数，下无互异，其较为十
万之五百八十一两，得数不等，其元测必不等。然此
古法以日躔天正夏至之时刻为根，夏至之定时最
为难得。何者？夏至后天元一经度，得纬仅一十三秒。
若北极出地四十度之处，用一丈之表，测午正日轨
高得二十六度半，彊其景为千万之四百九十八万
五千八百一十六。若加十三秒之景，应加千万之六
十五分，约之为十万之六分，彊通之为六微，虽复巧
手明目，何从觉之？又本地本时蒙气之映高亦得二
分四十○秒。又天正夏至未确，若先后一日，即最高
之处及两心相距必前后若干度分。以此论之，纤芥
参差，谅无足怪，乃愈见斯人之不为牵合，斯术之最
为密亲矣亚耳罢德后多禄某七百四十年，于唐僖宗广明元
年庚子迄崇祯元年，七百四十八年，测算得最高在
实沈二十二度一十七分。〈即夏至前七度四十三分〉不同《心》之差，
得十万之三千四百六十五。

白耳《那瓦》于弘治元年戊申迄崇祯元年，一百四十
年，测得日躔，从春分迄秋分，行一百八十六日九十
○刻○十分；从春分至立夏，行四十六日一十四刻
○五分；从立秋至秋分，行四十六日三十五刻○五
分。因而推算庚己，弧此为四十五度二十九分一十。